stanford-oval/wikipedia huggingface dataset:
Rolf Nevanlinna

| Rolf Nevanlinna |
| --- | --- |
 Rolf Nevanlinna (seisoo) ystävänsä Erik Tawaststjernan seurassa vuonna 1962.
Henkilötiedot
Syntynyt: 22. lokakuuta 1895 Joensuu
Kuollut: 28. toukokuuta 1980 (84 vuotta) Helsinki
Koulutus ja ura
Väitöstyön ohjaaja:  Ernst Lindelöf
Oppilaat:  Lars Ahlfors
Tutkimusalue:  Matematiikka ja kompleksianalyysi
Rolf Herman Nevanlinna (ent. Neovius; 22. lokakuuta 1895 Joensuu – 28. toukokuuta 1980 Helsinki) oli akateemikko ja yksi tunnetuimmista suomalaisista matemaatikoista. Hän oli erikoistunut funktioteoriaan. Matematiikassa hänet tunnetaan erityisesti meromorfisia funktioita koskevan Nevanlinnan teorian kehittäjänä. Nevanlinna oli kiinnostunut kulttuurista – erityisesti hän oli musiikin ystävä ja harrastaja. Yhteiskunnallisena toimijana hänen asemansa on kiistelty 1930-luvun ja toisen maailmansodan aikaisen saksalaismyönteisyyden vuoksi.
Suku ja perhe

Neovius-Nevanlinnan suku tunnetaan paitsi matemaatikkosukuna myös pappis- ja sotilassukuna. Suvun nimi suomalaistettiin vuonna 1906 Nevanlinnaksi. Rolf Nevanlinnan isoisä, kenraali Edvard Engelbert Neovius (1823–1888), oli Haminan kadettikoulussa matematiikan ja fysiikan opettajana. Lisäksi hänen kaksi veljeään olivat myös matemaatikkoja. Kenraali Neoviuksella oli viisi poikaa, joista kolme työskenteli matematiikan parissa. Edvard Rudolf Neovius (1851–1917) oli Helsingin yliopiston matematiikan professori vuosina 1883–1900. Lars Theodor Nevanlinna (1850–1916) oli matematiikan tohtori, opettaja ja merkittävä matematiikan oppikirjojen kirjoittaja. Rolf Nevanlinnan isä, Otto Nevanlinna, oli suomalaisen Normaalilyseon yliopettaja. Myös Rolfin veli Frithiof Nevanlinna (1894–1977) oli matemaatikko. Frithiof Nevanlinnan poika Veikko Nevanlinna, (1920–2012), Rolf Nevanlinnan sisarenpoika Heikki Haahti (1929-2022) ja Frithiof Nevanlinnan pojanpoika Olavi Nevanlinna (s. 1948) ovat kaikki matematiikan professoreita.
Nevanlinna solmi 1919 avioliiton serkkunsa Mary Selinin kanssa. Perheeseen kuului vaimon lisäksi lapset Kai, Harri, Arne ja Sylvi. Nevanlinnat erosivat vuonna 1958, ja Rolf Nevanlinna avioitui samana vuonna kirjailija Sinikka Kallio-Visapään (1917–2002) kanssa. Sinikka ja Rolf Nevanlinnalla on tytär Kristiina.
Yhteyksiä muihin matemaatikoihin

Helsingin yliopistossa Nevanlinna opiskeli Ernst Lindelöfin johdolla.
György Pólyalla oli 1930-luvulla mökki Sveitsin vuoristossa. Mökin vieraskirjassa on merkintä Nevanlinnan vierailusta. Vastavuoroisesti Pólya vieraili Suomessa Nevanlinnan kesäasunnolla saunomassa. Sveitsiläinen professori Peter Henrici, yhdysvaltalaiset professorit Fred Gehring ja Jack Lohwater sekä englantilaisprofessori sir Edward Collingwood olivat Nevanlinnan pitkäaikaisia ystäviä. Nevanlinna istui myös kunniapaikalla päivänsankari Hermann Weylin vieressä suuren matemaatikon täyttäessä 70 vuotta, vaikka Weyl oli kaksi vuosikymmentä aiemmin antamassaan haastattelussa kuvaillut Nevanlinnaa jopa ”suomalaiseksi natsiksi”.
Lars Ahlfors oli Nevanlinnan oppilas. Sinä aikana kun Nevanlinna oli Suomen Akatemian jäsen, hänellä oli neljä henkilökohtaista assistenttia. Ensimmäinen oli Leo Sario, joka sittemmin siirtyi Yhdysvaltoihin ja teki siellä merkittävän uran Los Angelesissa UCLA-yliopiston matematiikan professorina. Sariota seurasi Kalle Virtanen, akateemikko A. I. Virtasen poika. Hänestä tuli henkilökohtainen ylimääräinen professori Helsingin yliopistoon. Vuosina 1953–1956 Nevanlinnan assistenttina toimi Olli Lehto, joka valittiin Felix Iversenin seuraajana Helsingin yliopiston apulaisprofessoriksi ja joka teki sittemmin merkittävän uran professorina, akateemikkona, hallintomiehenä ja kansainvälisenä matemaatikkona. Olli Lehto on kirjoittanut Nevanlinnan elämäkerran Korkeat maailmat (Otava 2001). Viimeinen pitkäaikainen assistentti oli Ilppo Simo Louhivaara. Hän siirtyi myöhemmin professoriksi Jyväskylän yliopistoon, toimi siellä pitkään myös rehtorina ja siirtyi sitten Berliinin Vapaan yliopiston professoriksi.
Nevanlinnan johdolla valmistui ainakin 28 väitöskirjaa.
Nevanlinna oli matematiikan maailmanjärjestön, Kansainvälisen matemaattisen unionin IMU:n (International Mathematical Union) presidenttinä vuosina 1959–1962.
Yhteiskunnallinen toiminta

Nevanlinna oli aktiivinen myös yhteiskunnallisesti. 1930- ja 1940-luvuilla Rolf Nevanlinna oli saksalaismielinen ja joissakin yhteyksissä jopa natsien myötäilijä. Rolfin veljen Frithiofin mukaan tähän oli syynä se, että veljesten äiti oli saksalainen ja äidin suku (Romberg) oli saksalaista ja jo lapsuudesta oli kanssakäyminen Saksan suuntaan ollut aktiivista. Vuonna 1940 Nevalinna piti radioesitelmän, jossa hän ylisti natsi-Saksan valtakunnanmarsalkka Hermann Göringiä sankarilliseksi valtiomieheksi. Nevalinnan mukaan Göring toteutti Adolf Hitlerin rinnalla Saksan uutta nousua.
Myöhemmin erityisesti osallisuus SS-vapaaehtoispataljoonan toimikuntaan on tahrannut Nevanlinnan mainetta. Nevanlinna ei osallistunut pataljoonan perustamistoimiin, mutta suomalaisten ja saksalaisten jouduttua erimielisyyksiin pataljoonan asioiden hoidosta keväällä 1942 päätettiin perustaa virallinen SS-vapaaehtoistoimikunta, jonka puheenjohtajaksi haluttiin puolueiden ulkopuolinen, saksalaisille mieluinen, mutta nimenomaan Suomen hallitukselle lojaali henkilö. Nevanlinnan sodanaikainen toiminta ei varjostanut hänen myöhempiä matemaattisia yhteyksiään. Nevanlinnan johtama funktioteorian kollokvio Helsingissä kesällä 1957 oli ensimmäinen neuvostoliittolaisten matemaatikkojen esiintyminen länsimaisissa tilaisuuksissa toisen maailmansodan jälkeen. Vuonna 1965 Nevanlinna oli Armeniassa järjestetyn funktioteorian konferenssin kunniavieras. Nevanlinnan valinta Kansainvälisen matemaattisen unionin presidentiksi vuonna 1959 oli lähes yksimielinen.
Nevanlinna oli Helsingin yliopiston rehtori vuosina 1941–1945. Toisen maailmansodan päätyttyä liittoutuneitten voittoon hän joutui poliittisen painostuksen kohteeksi ja joutui eroamaan rehtorin virasta vuonna 1945. Vuosina 1965–1970 Nevanlinna oli Turun yliopiston kansleri.
Nevanlinna oli Ylioppilastutkintolautakunnan jäsen vuosina 1927–46 ja sen puheenjohtaja vuodesta 1941.
Nevanlinna oli aktiivinen musiikin harrastaja. Hänen soittimensa oli viulu. Sibelius-Akatemian johtokunnan puheenjohtajana Rolf Nevanlinna oli vuosina 1941–1945 ja 1964–1971. Hän oli vuonna 1946 perustamassa Suomen Kamarimusiikkiseuraa.
Teokset

Über beschränkte Funktionen die in gegebenen Punkten vorgeschriebene Werte annehmen väitöskirja. 21.5.1919. Viitattu 29.12.2018.
La théorème de Picard–Borel et la théorie des fonctions méromorphes.  (Collection de monographies sur la théorie des fonctions)  Paris:  Gauthier-Villars, 1929.
Eindeutige analytische Funktionen.  (Grundlehren der mathematischen Wissenschaften 36)  Berlin:  Springer-Verlag, 1936.
Viivallinen algebra.  (Tiedekirjasto 21)  Helsinki:  Otava, 1951.
Uniformisierung.  (Grundlehren der mathematischen Wissenschaften 64)  Berlin–Göttingen–Heidelberg:  Springer-Verlag, 1953.
Nevanlinna, Frithiof & Nevanlinna, Rolf: Absolute Analysis.  (Grundlehren der mathematischen Wissenschaften 102)  Berlin–Göttingen–Heidelberg:  Springer-Verlag, 1959.
Suhteellisuusteorian periaatteet.  (Universitas 2. – 2. painos 1964)  Helsinki:  WSOY, 1963.
Nevanlinna, Rolf & Paatero, Veikko: Funktioteoria.  Helsinki:  Otava, 1963.
Geometrian perusteet.  Helsinki:  WSOY, 1973.  ISBN 951-0-06129-8
Muisteltua.  Helsinki:  Otava, 1976.  ISBN 951-1-02208-3
Minerva Pappi

Minerva Pappi (27. joulukuuta 1975 – 24. joulukuuta 2024) oli suomalainen äänitteiden masteroija.
Vuonna 1992 Minerva valitsi opiskelupaikakseen editointia opettavan taidelukion. Päätökseen vaikuttivat vahvasti kiinnostus kelanauhureihin, videonauhureihin, kasettisoittimiin, televisioon sekä radioon. lähde? Pappi aloitti Finnvoxilla vuonna 1995, jossa hän työskenteli vuoteen 2013 saakka. Sen jälkeen hän siirtyi Chartmakersille, ja vuonna 2016 hän perusti oman Waudio-masterointistudion Helsingin Vallilaan.
Pappi masteroi uransa aikana tuhansia albumeita.
Aiheesta muualla

Waudio Masterointi, masterointistudio (Arkistoitu – Internet Archive)
Minerva Pappi; Chartmakers (Arkistoitu – Internet Archive)
| --- | --- |
Auktoriteettitunnisteet: Taiteenala :  MusicBrainz
Aatamin puvussa ja vähän Eevankin

Aatamin puvussa ja vähän Eevankin on Agapetuksen vuonna 1928 kirjoittama romaani.
Tietoa kirjailijasta

Agapetus (oik. Yrjö Soini) oli suomalainen kirjailija, joka kirjoitti viihteellisiä romaaneja ja näytelmiä. Useat hänen näytelmänsä ovat olleet suosittuja kesäteattereiden ohjelmistossa, kuten myös romaanin Aatamin puvussa ja vähän Eevankin näytelmäversio. Agapetuksen romaanien ja näytelmien pohjalta on filmattu toistakymmentä elokuvaa.
Elokuvat

Romaanin Aatamin puvussa ja vähän Eevankin pohjalta on tehty samanniminen suomalainen elokuva vuosina 1931, 1940 (Pyhäniemen kartanolla) ja 1971 sekä länsisaksalais-suomalainen elokuva nimellä 2 x Adam, 1 x Eva vuonna 1959. Kaikkien näiden elokuvien tyylilaji on alkuperäistekstin mukaisesti komedia.
Ensimmäinen elokuvasovitus vuonna 1931 ei ollut vielä puhdas äänielokuva, vaan musiikilla ja äänitehosteilla täydennetty mykkäelokuva. Sen ohjasi Jaakko Korhonen ja siinä päärooleissa näyttelivät
Joel Rinne – Aarne Himanen, proviisori
Yrjö Tuominen – Paavo Kehkonen, luutnantti
Kaarlo Saarnio – Viirimäki, asemapäällikkö
Uuno Montonen – Kalle Vikström, roisto
Heikki Välisalmi – nimismies
Vuoden 1940 elokuvan ohjasi Ossi Elstelä ja siinä näyttelivät
Tauno Palo – Aarne Himanen, proviisori
Leo Lähteenmäki – Paavo Kehkonen, luutnantti
Jalmari Rinne – Viirimäki, asemapäällikkö
Yrjö Tuominen – Vilho Vikström, roisto
Valter Tuomi – nimismies
Vuoden 1959 elokuva oli suunnattu Länsi-Saksan markkinoille. Sen ohjasi Franz M. Lang.
Matti Kassila ohjasi vuonna 1971 aiheesta ensimmäisen värielokuvan Aatamin puvussa... ja vähän Eevankin. Päärooleissa näyttelivät
Heikki Kinnunen – Heikki Himanen
Juha Hyppönen – Jussi Kirves
Risto Mäkelä – Yrjö Granberg, roisto
Kauko Helovirta – nimismies Korpela
Marja-Leena Kouki – Marja
Pia Hattara – Selma
Veijo Pasanen – asemapäällikkö Veijo Viirimäki
Aiheesta muualla

Aatamin puvussa ja vähän Eevankin Elonet. (1931)
Aatamin puvussa ja vähän Eevankin Elonet. (1940)
Aatamin puvussa ja vähän Eevankin Elonet. (1959)
Aatamin puvussa ja vähän Eevankin Elonet. (1971)
Aatamin puvussa ja vähän Eevankin Internet Movie Databasessa (englanniksi) (vuoden 1931 elokuvaversio)
Aatamin puvussa ja vähän Eevankin Internet Movie Databasessa (englanniksi) (vuoden 1940 elokuvaversio)
Aatamin puvussa ja vähän Eevankin Internet Movie Databasessa (englanniksi) (vuoden 1959 elokuvaversio)
Aatamin puvussa ja vähän Eevankin Internet Movie Databasessa (englanniksi) (vuoden 1971 elokuvaversio)
Kansanpuisto

Kansanpuiston portti Nykvarnissa Södermanlandissa Ruotsissa.
Kansanpuistot (ruots. folkpark) erotuksena varsinaisesta kaupunkipuistosta ovat 1800-luvun lopulta alkaen syntyneitä, etenkin työväestölle tarkoitettuja yleisiä virkistysalueita kaupunkien laitamilla. Kaupunkipuistojen kehityksessä ne ovat erityisesti ruotsalainen  erikoispiirre työväenliikkeen vapaaehtoisina instituutioina. 1800-luvun lopulta lähtien niitä on esiintynyt samassa merkityksessä myös Suomessa.
Kansanpuistojen historiaa

Toisin kuin varsinaiset puistot kansanpuistot ovat saattaneet alun perin koostua esimerkiksi laajoista, kevyesti käsitellyistä metsä- ja niittyalueista tai joskus myös saarista, joissa maisemakuvan muokkaus varsinaisten puistojen tapaan ei ollut keskeisellä sijalla. Omistukseltaan ne saattoivat alun perin olla yksityisiä, luonteeltaan filantrooppisia, tai myös työväen järjestöjen ylläpitämiä.
Varsinkin Ruotsissa kansanpuistojen on katsottu ilmaisseen työväestön omaa halua vapaa-ajan viettoon muualla kuin julkisissa kaupunkipuistoissa, samalla kun esimerkiksi Suomessa Helsingissä työväestön joukkoesiintymistä kaupunkikeskustojen puistoissa saatettiin pitää niiden arvoa alentavana vielä itsenäisyyden ajalla. Työväen oletettiin viihtyvän paremmin luonnon "kodikkaassa" helmassa, vaikka työväen omat kannanotot viittaavatkin pikeminkin tasa-arvon vaatimuksiin "hienojen" puistojen tarjonnassa, joita esimerkiksi Helsingissä rakennettiin enemmän keskiluokan asuttaman "kivikaupungin" kaupunginosien yhteyteen eikä niinkään tiheämmin asuttuihin työläiskaupunginosiin.
Kansanpuistot oli tarkoitettu erityisesti sunnuntai- ja juhlapäivien viettoon, ja sekä Ruotsissa että Suomessa niihin on liittynyt myös ohjelmallista toimintaa, "kaupunkilaiskansanhuveja", puistomaisessa ympäristössä. Suomalaisista kansanpuistoista Saaren kansanpuistossa Tammelassa lähellä Forssan teollisuusyhdyskuntaa on järjestetty muun muassa juhannusjuhlia ja kesäteatteriesityksiä lähes koko puiston olemassaolon ajan 1930-luvulta alkaen ja  Turussa Ruisrock-festivaali on vuodesta 1972 järjestetty Ruissalon Kansanpuistossa.
Kansanpuistoja Suomessa

Kansanpuistoja on Suomessa esimerkiksi Helsingissä ollut eri aikoina  muun muassa Mustikkamaalla, Korkeasaaressa, Seurasaaressa ja Hakasalmen puistossa. Näiden ohella myös Tehtaanpuisto, Eläintarha ja jopa Kaisaniemi saatettiin rinnastaa kansanpuistoihin, kun niiden käyttäjistä merkittävä osa oli työväkeä.
Nykyään tai aikaisemmin tunnettuja kansanpuistoja ovat Suomessa ainakin seuraavat:
Ruissalon Kansanpuisto Turussa
Seurasaaren kansanpuisto Helsingissä
Saaren kansanpuisto Tammelassa
Hyvinkään Sveitsin kansanpuisto Hyvinkäällä
Vuohensaaren kansanpuisto Salossa
Tuurholman kansanpuisto Helsingissä
Uittamon kansanpuisto Turussa
Helsingissä termiä kansan­puisto lakattiin virallisesti käyttämästä 1950-luvun lopulla. Helsingin kaupungin vuoden 1958 kunnallis­kertomuksessa mainitaan vielä, että kaupungin urheilu- ja retkeily­toiminnan hallinnassa oli joukko kansan­puistoja sekä lisäksi kaupungin alueen ulko­puolella sijainneet Pirttimäen, Rastilan ja Uutelan ulkoilualueet.  Sitä vastoin vuoden 1959 kunnalliskertomuksessa myös aikaisemmat kansan­puistot luetellaan ulkoilu­alueiden joukossa.
Aiheesta muualla

Wikimedia Commonsissa on kuvia tai muita tiedostoja aiheesta .
Tanssilava kansanpuistossa Tolleredissa Ruotsissa.
Showtek

| Showtek |
| --- | --- |
 Showtek vuonna 2010.
Tiedot
Toiminnassa:  2001–
Tyylilaji:  EDM, progressiivinen house, electro house, hardstyle, tekno
Kotipaikka:   Eindhoven, Alankomaat
Laulukieli:  englanti
Jäsenet:  Wouter Janssen   Sjoerd Janssen  
Levy-yhtiö:  Musical Freedom, Revealed Recordings, Dutch Master Works, Dim Mak Records, OWSLA Recordings, Spinnin' Records, Skink Records
Aiheesta muualla
Kotisivut
Infobox OKNimi-testi OK: 
Showtek on hollantilainen elektronisen musiikin duo, joka koostuu kahdesta veljeksestä. Sjoerd ja Wouter Janssen perustivat duon vuonna 2001. Duo aloitti musiikin tekemisen teknosta, josta he siirtyivät hardstyleen. Nykyään musiikki on EDM-tyyliä, jossa on vaikutteita proge/electro housesta.
Duo on tehnyt yhteistyötä muun muassa seuraavien artistien kanssa: Tiesto, Hardwell, Justin Prime, Bassjackers, Noisecontrollers, We are Loud!, Sonny Wilson, David Guetta, Ookay ja Vassy.
Diskografia > Studioalbumit

Today is Tomorrow (2007)
Analogue Players In A Digital World (2009)
360 Yellow (2023)
360 Blue (2024)
Diskografia > Singlet

| Vuosi | Kappale | Listasijoitus> NED SingleTop100  | Listasijoitus> NED DutchTop40  | Listasijoitus> AUT  | Listasijoitus> BEL(Vl)  | Listasijoitus> BEL(Wa)  | Listasijoitus> DEN  | Listasijoitus> FRA  | Listasijoitus> IRL  | Listasijoitus> SWI  | Listasijoitus> UK  | Albumi |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2006 | "Defqon 1 Anthem 2006" | 47 | — | — | — | — | — | — | — | — | — | Ei-albumi-single |  |  |  |  |  |
| 2006 | "Seid ihr bereid" | 98 | — | — | — | — | — | — | — | — | — | Ei-albumi-single |  |  |  |  |  |
| 2012 | "How We Do" (& Hardwell) | 91 | — | — | — | — | — | — | — | — | — | Ei-albumi-single |  |  |  |  |  |
| 2012 | "Cannonball" (& Justin Prime) | 6 | 5 | — | 5 | 7 | — | 45 | — | — | — | Ei-albumi-single |  |  |  |  |  |
| 2013 | "Slow Down (Anthem Emporium 2013) | 23 | 18 | — | 16 | 15 | — | 15 | — | — | — | Ei-albumi-single |  |  |  |  |  |
| 2013 | "Get Loose (Tiësto Remix)" (& Noisecontrollers) | 32 | 24 | — | 79 | — | — | — | — | — | — | Ei-albumi-single |  |  |  |  |  |
| 2013 | "Booyah" (feat. We Are Loud! ja Sonny Wilson) | 15 | 14 | 50 | 23 | 38 | 33 | 22 | 40 | 45 | 5 | Ei-albumi-single |  |  |  |  |  |
| 2013 | "We Like to Party" | 51 | 32 | — | 25 | 43 | — | 112 | — | — | — | Ei-albumi-single |  |  |  |  |  |
| 2014 | "Bad" (& David Guetta feat. Vassy) | 13 | 13 | 16 | 12 | 16 | 12 | 6 | 33 | 39 | 22 | Listen |  |  |  |  |  |
| 2014 | "Bouncer" (& Ookay) | — | — | — | 98 | — | — | — | — | — | — | Ei-albumi-single |  |  |  |  |  |
| 2014 | "Cannonball (Earthquake)" (& Justin Prime feat. Matthew Koma) | — | — | — | — | — | — | — | 59 | — | 29 | Ei-albumi-single |  |  |  |  |  |
| 2015 | "90's By Nature" (feat. MC Ambush) | 90 | — | — | 70 | — | — | — | — | — | — | Skinkalation |  |  |  |  |  |
| 2015 | "Satisfied" (feat. Vassy) | — | — | — | — | — | — | — | — | — | — | Skinkalation |  |  |  |  |  |
| 2015 | "Sun Goes Down" (& David Guetta feat. Magic! ja Sonny Wilson) | — | — | — | 52 | — | — | 39 | — | — | — | Listen |  |  |  |  |  |
| 2016 | "N2U" (& Eva Shaw feat. Martha Wash) | — | — | — | — | — | — | — | — | — | — | Ei-albumi-single |  |  |  |  |  |
| 2019 | "Listen To Your Momma" (& Leon Sherman) | — | — | — | — | — | — | — | — | — | — |  |  |  |  |  |  |
"—" ilmoittaa ettei single sijoittunut kyseiselle listalle.
Esiintymiset Suomessa

22. helmikuuta 2013 - Clublife, The Circus, Helsinki
16. elokuuta 2013 - Neverland Festival, Oulu
15. elokuuta 2014 - Weekend Festival, Helsinki
26.heinäkuuta 2015 Summer Sound Festival, Helsinki
8. elokuuta 2015 - Weekend Festival, Helsinki
2. elokuuta 2024 - Weekend Festival, Espoo
Jason Momoa

| Jason Momoa |
| --- | --- |
 Jason Momoa San Diegon Comic-Conissa vuonna 2018.
Henkilötiedot
Koko nimi:  Joseph Jason Namakaeha Momoa
Syntynyt: 1. elokuuta 1979 (ikä 45)  Honolulu, Havaiji, Yhdysvallat
Kansalaisuus:   yhdysvaltalainen
Ammatti:  näyttelijä, malli
Puoliso:  Lisa Bonet (2017–2022)
Lapset:  2
Sukulaiset:  Zoë Kravitz (tytärpuoli)
Näyttelijä
Aktiivisena:  1999–
Merkittävät roolit:   Stargate Atlantis  Game of Thrones  Conan the Barbarian  DC Extended Universe 
 Nimikirjoitus
Aiheesta muualla
IMDb 
Elonet
AllMovie
Joseph Jason Namakaeha Momoa (s. 1. elokuuta 1979 Honolulu, Havaiji) on yhdysvaltalainen näyttelijä, joka tunnetaan muun muassa rooleistaan Ronon Dexinä Stargate Atlantiksessa, Khal Drogona Game of Thronesissa ja Conan Kimmerialaisena vuoden 2011 elokuvassa Conan the Barbarian.
Momoa syntyi Honolulussa, Havaijilla, ja kasvoi Iowan Norwalkissa. Hän palasi Havaijille vuonna 1998 aloittaen uran mallina. Hän oli Havaijin vuoden malli 1999 ja juonsi vuoden 1999 Miss Teen Hawaii USA -kilpailun.
Momoa on etniseltä taustaltaan isänsä puolelta havaijilainen ja äitinsä puolelta sekoitus saksalaista, iiriläistä ja alkuperäisamerikkalaista verta.
Momoa esiintyi vuosina 1999–2001 Jason Ioanen roolissa sarjassa Baywatch Hawaii. Vuonna 2005 hän sai Ronon Dexin roolin Stargate Atlantiksessa. Vuonna 2011 Momoa esiintyi kahdessa barbaarin roolissa: Conanina elokuvassa Conan the Barbarian ja khal Drogona HBO:n Game of Thrones -fantasiadraamasarjan ensimmäisellä tuotantokaudella.
Momoalla on vuosina 2007 ja 2008 syntyneet lapset näyttelijä Lisa Bonetin kanssa, minkä lisäksi näyttelijä Zoë Kravitz on Momoan tytärpuoli Bonetin aiemmasta liitosta. Pariskunta oli naimisissa vuosina 2017–2021. He olivat seurustelleet jo vuodesta 2005 lähtien.
Marraskuussa 2008 Momoa joutui losangelesilaisella klubilla sanaharkkaan, jonka päätteeksi häntä iskettiin olutlasilla vasten kasvoja. Särkyneen lasin aiheuttamat haavat vaativat 140 tikkiä ja Momoan kasvoihin jäi välikohtauksesta pysyvät jäljet. Hyökkääjä tuomittiin viiden vuoden vankeusrangaistukseen.
Kesäkuussa 2014 Momoa valittiin näyttelemään Vesimiestä supersankarielokuvassa Batman v Superman: Dawn of Justice. Hän esiintyi merkittävämmässä roolissa vuonna 2017 elokuvassa Justice League ja esiintyy myös vuonna 2018 hahmon omassa sooloelokuvassa Aquaman.
Toukokuussa 2023 sai ensi-iltansa elokuva Fast & Furious X, jossa Momoa näyttelee yhtä elokuvan päähahmoa Dante Reyesiä.
Filmografia > Elokuvat

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2004 | Pähkähullu perheloma | Johnson Family Vacation | Navarro |
| 2007 | Pipeline | Pipeline | Kai |
| 2011 | Conan the Barbarian | Conan the Barbarian | Conan Kimmerialainen |
| 2012 | Bullet to the Head | Bullet to the Head | Keegan |
| 2014 | Road to Paloma | Road to Paloma | Robert Wolf |
| 2014 | Debug | Debug | Iam |
| 2014 | Wolves | Wolves | Connor |
| 2016 | Batman v Superman: Dawn of Justice | Batman v Superman: Dawn of Justice | Arthur Curry / Vesimies |
| 2016 | Sugar Mountain | Sugar Mountain | Joe Bright |
| 2017 | Once Upon a Time in Venice | Once Upon a Time in Venice | Spyder |
| 2017 | The Bad Batch | The Bad Batch | Miami Man |
| 2017 | Justice League | Justice League | Arthur Curry / Vesimies |
| 2018 | Braven | Braven | Joe Braven |
| 2018 | Aquaman | Aquaman | Arthur Curry / Vesimies |
| 2019 | Lego elokuva 2 | The Lego Movie 2: The Second Part | Arthur Curry / Vesimies (äänirooli) |
| 2021 | Zack Snyder’s Justice League | Zack Snyder’s Justice League | Arthur Curry / Vesimies |
| 2021 | Sweet Girl | Sweet Girl | Ray Cooper |
| 2021 | Dyyni | Dune | Duncan Idaho |
| 2022 | Slumberland | Slumberland | Flip |
| 2023 | Fast & Furious X | Fast X | Dante Reyes |
| 2023 | Aquaman and the Lost Kingdom | Aquaman and the Lost Kingdom | Arthur Curry / Vesimies |
| 2025 | Minecraft-elokuva | A Minecraft Movie | Garrett Garrison |
| 2026 | Supergirl: Woman of Tomorrow | Supergirl: Woman of Tomorrow | Lobo |
Filmografia > Televisiosarjat

| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat>  |
| --- | --- | --- | --- |
| 1999–2001 | Baywatch | Jason Ioane |  |
| 2004–2005 | North Shore | Frankie Seau |  |
| 2005–2009 | Stargate Atlantis | Ronon Dex |  |
| 2009 | The Game | Roman |  |
| 2011–2012 | Game of Thrones | Khal Drogo |  |
| 2014–2015 | The Red Road | Phillip Kopus |  |
| 2014–2015 | Drunk History | useita rooleja |  |
| 2016–2018 | Frontier | Declan Harp |  |
| 2018 | Saturday Night Live | omana itsenään |  |
| 2019 | Simpsonit | omana itsenään (äänirooli) |  |
| 2019 | See | aba Voss |  |
Aiheesta muualla

Wikimedia Commonsissa on kuvia tai muita tiedostoja aiheesta .
Jason Momoa Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Yhdysvallat  Tšekki  Korea  Alankomaat  Puola 
Henkilöt:  Deutsche Synchronkartei  Elonet 
Muut:  IdRef 
Jason Momoa vuonna 2006. Momoan rastat muodostuivat hänen Stargate Atlantis -hahmonsa tunnusmerkiksi.